Այսպիսով, ՊԵԿ-ն իր պաշտոնական կայքում տեղադրված պաշտոնական հաղորդագրությամբ ՀԴՄ սարքերի գնի թանկացման պատասխանատվությունն անհասկանալի պատճառներով, դե ֆակտո փորձում է հեռացնել իրենից՝ նոր գնի համար պատասխանատու «սահմանելով» կառավարությանը: Այս հաղորդագրությանը ծանոթացող որևէ անձ թերևս այլ կերպ չի կարող հասկանալ այս հաղորդագրության «ՀՀ Կառավարության 2017թ. թիվ 861-Ն որոշման համաձայն Հսկիչ-դրամարկղային մեքենայի (մեկ հատի) իրացման գին է սահմանվել 160 հազար ՀՀ դրամը» արտահայտությունը: Մարդիկ ակնհայտորեն մտածելու են, որ ՀՀ կառավարությունն է թանկացրել ՀԴՄ սարքի գինը, 60 հազարից դարձնելով 160 հազար, չնայած նրան, որ իրականում դա այդպես չէ: